b"\n_START_ARTICLE_\nCSA Steaua Bucure\xc5\x9fti\n_START_SECTION_\nHist\xc3\xb2ria\n_START_PARAGRAPH_\nL'entitat esportiva del Steaua de Bucarest fou fundada el 7 de juny de 1947 segons una ordre del ministre de l'Ex\xc3\xa8rcit, Mihail Lasc\xc4\x83r, amb el nom inicial d'Associaci\xc3\xb3 Esportiva de l'Armada (en roman\xc3\xa8s Asocia\xc5\xa3ia Sportiv\xc4\x83 a Armatei). El nou club de futbol fou inscrit a la Divisi\xc3\xb3 A en lloc de l'equip Carmen Bucure\xc5\x9fti, ja que aquesta entitat fou dissolta al considerar-la de car\xc3\xa0cter burg\xc3\xa8s, ja que el seu patr\xc3\xb3 era Ionel Mociorni\xc5\xa3\xc4\x83, fill de l'industrial Dumitru Mociorni\xc5\xa3\xc4\x83._NEWLINE_El primer entrenador del nou equip va ser Coloman Braun-Bogdan. Va canviar el seu nom posteriorment pel de Casa Central de l'Armada (en roman\xc3\xa8s Casa Central\xc4\x83 a Armatei), l'entitat va guanyar el primer campionat l'any 1951, sota la direcci\xc3\xb3 de l'antic lloctinent dels primers fundadors de l'entitat Gheorghe Popescu I. Entre aquells anys i fins a la temporada 1960-61, la CCA va guanyar 5 t\xc3\xadtols de campionat de la Divisi\xc3\xb3 A.\n_START_SECTION_\nSecci\xc3\xb3 d'handbol\n_START_PARAGRAPH_\nLa secci\xc3\xb3 d'handbol \xc3\xa9s una de les m\xc3\xa9s populars junt amb la d'hoquei sobre gel, per radera de la de futbol. A nivell nacional ha guanyat en 27 ocasions la Lliga romanesa i en 7 la Copa. A nivell internacional ha guanyat la Copa d'Europa d'handbol de 1968 i 1977, aix\xc3\xad com la Copa Challenge d'handbol de 2006, essent, a m\xc3\xa9s, finalista de la Copa d'Europa els anys 1971, 1974 i 1989.\n_START_SECTION_\nAdre\xc3\xa7a del club\n_START_PARAGRAPH_\nHotel Marriott Grand Offices_NEWLINE_ Bulevardul 13 Septembrie, Nr. 90 _NEWLINE_Sector 5, Bucarest, Romania_NEWLINE_Tel.: +40 (0)21 4034250 _NEWLINE_Fax: +40 (0)21 4034252"